Бремен (муж)

Чөлөөт Ханзештадт Бремен (герм. Freie Hansestadt Bremen) муж бол Герман улсын нэгдүгээр зэргийн арван зургаан нутгийн нэг бөгөөд газар нутгийн хувьд хамгийн жижигт тооцогдох нэгэн муж (ланд) юм. Германд байх гурван хот улсын нэг боловч үнэндээ бол Герман улсад ганцхан байх хоёр-хот-улс (хоёр хот хамаардаг учир) юм. Энэ хоёр хотын тоонд Бремен болон Бремерхафен орох ба нийлээд 660.000 гаран оршин суугч амьдардаг. Түүх Нэрийн түүх Бремен (латинаар: Brema) хэмээх нэр нь захад орших буюу Бремений элсэн цөлийн зах гэдгээс бий болсон аж. Дундад зууны үед civitas Бремен буюу Бремен хот гэж нэрлэгдэж байсан ба энэ бүр 1646 оныг хүртэл ийнхүү нэрлэж байж. 1646 оноос эхлэн Эзэн хаант болон Ариун Ромын Эзэн Гүрний Чөлөөт Хот Бремен (герм. Kayserliche und deß heiligen Römischen Reichs Freye Stadt (und Ansestadt) Bremen) хэмээх нэртэй боллоо. Хаант улсын үе дууссаны дараа 1805-1816 оны хооронд Германы Холбооны бүрэн эрхт Freyen Hansestadt Bremen нэртэй байснаа 1871 оноос эхлэн Германы эзэнт гүрний холбоонд харъяалалтайгаар Чөлөөт Ханзештадт Бремен гэх нэртэй болов. 1949 оноос хойш Холбооны Бүгд Найрамдах Герман Улсын Чөлөөт Ханзештадт Бремен гэх нэртэй болсон. Цахим хуудас Чөлөөт Ханзештадт Бремен мужийн албан ёсны цахим хуудас Бремен мужийн засгийн газрын цахим хуудас Зүүлт, тайлбар